Twee geskors ná handgemeen | Maroela Media
Twee geskors ná handgemeen
Twee spelers is Sondag deur Sanzaar geskors nadat hulle Saterdag in 'n Superrugbywedstryd handgemeen geraak het.
Rynardt Elstadt ('n flank van die Stormers) en Henco Venter ('n flank van die Cheetahs) het mekaar in die 80ste minuut van die twee spanne se botsing in Bloemfontein toegetakel, en is met rooi kaarte van die veld gestuur.
Albei het Sondag voor Sanzaar se vuilspelkomitee skuld erken, en is elk vir 'n week geskors.
Hul vroeë skulderkenning en skoon rekords het tot dié ligte vonnis bygedra, sê Sanzaar in 'n verklaring wat Sondag uitgereik is.
Omdat Sanzaar se "week" 'n wedstryd bedoel, en die Cheetahs eerskomende naweek 'n loslootjie het, duur Venter se skorsing tot 14 Julie, waar Elstadt s'n op 8 Julie verstryk.
Aanmerklik minder drieë bepaal laaste twee
Uitgedunde Namibië ransel Tunisië deeglik af
Rynhardt Elstadt het 'n skoon rekord ? Klink vir my vreemd. Hy is 'n wandelende geelkaart en het al verskeie van hulle "verwerf", of tel dit nie? Miskien is dit die eerste keer dat hy aangekla is. Bly my verstand te bowe gaan dat hierdie professionele spelers hulle soos amateur straat bakleiers op die veld gedra. Ek het tot 'n mate simpatie met Venter, kon hy regtig agter hom sien?
Wat my verstom is dat mense nog rugby kyk…
Elstadt is 'n boelie. Hy probeer spelers intimmideer deur sy vuil spel. Baie dieselfde as Pote Fourie van die Bulle. Ongelukkig word spelers wat nie op hulle laat trap nie geskors agv terugslaan…..
Rynhardt Elstadt is n gereelde kwaad doener en kos die kapenaars al vir n lang tyd met sy dom spel. Venter verdien erger, hy het presies geweet wat hy doen en direk sy opponent in die gesig geslaan! Spelers is al langer geskors vor baie erger insidente!